stanford-oval/wikipedia huggingface dataset:
Bombay Jayashri

Bombay Jayashri
Bombay Jayashri Ramnath on intialainen karnaattisen musiikin laulaja.
Jayashri syntyi Kolkatassa musikaaliseen sukuun. Hänen vanhempansa ovat Seethalakshmy ja N. N. Subramaniam, joista molemmat ovat sekä esiintyjiä että musiikinopettajia. Hän saikin varhaisimman musiikkikasvatuksensa vanhemmiltaan. Mumbaihin muutettuaan hän jatkoi musiikkiopintojaan Pandit Mahavir Jaipurwalen, T. R. Balamanin ja Ajay Pohankarin johdolla; hän sai siellä opetusta myös bharatanatyamtanssissa Mahalingam Pillailta ja Kalyanasundaram Pillailta. Vuonna 1989 Jayashri muutti Chennaihin karnaattisen musiikin edistyneitä opintoja varten. Hän sai siellä opetusta viulisti Lalgudi Jayaramanilta ja opiskeli lisäksi vinansoittoa.
Jayashrin esiintymispaikkoja Intiassa ovat olleet muiden muassa Rashtrapati Bhavan ja Kansallinen esittävien taiteiden keskus. Ulkomailla hän on esiintynyt esimerkiksi Sydneyn oopperatalossa sekä Carnegie Hallissa, jossa esiintyneistä karnaattisista muusikoista hän oli M. S. Subbulakshmin jälkeen toinen. Jayashrin kansainvälisiä yhteistyökumppaneita ovat olleet muiden muassa Hisham Abbas ja Eero Hämeenniemi. Vuonna 2008 laulaja esiintyi ensimmäisessä karnaattisesta musiikista tehdyssä elokuvassa (Margazhi Raagam).
Jayashri on tehnyt musiikkia musikaaleja, elokuvia, näyttämöesityksiä ja omia albumeitaan varten. Hän kirjoitti ja esitti Piin elämä -elokuvaa varten laulun "Pi's Lullaby", jolla sai vuonna 2012 Oscar-ehdokkuuden. Opetustyötä Jayashri on tehnyt Sangeet Natak Akademissa ja Goan yliopistossa. Lasten opetusta varten hän perusti vuonna 2014 Hitham-säätiön. Hän myös perusti T. M. Krishnan ja Youth Association for Classical Musicin kanssa vuosittaisen, kerrallaan viikon kestävän Svanubhava-tapahtuman Chennaissa. Hän on ollut mukana kirjoittamassa kahta kirjaa: Professor Sambamoorthy: The Visionary Musicologist (muut kirjoittajat T. M. Krishna, Sanjay Subrahmanyam) ja Voices Within (muut kirjoittajat T. M. Krishna, Mythili Chandrasekar).
Dolce & Gabbana

| Dolce & Gabbana |
| --- | --- |

Perustettu:  1985
Perustaja:  Stefano Gabbana & Domenico Dolce
Toimitusjohtaja:  Alfonso Dolce
Puheenjohtaja:  Cristiana Ruella
Tuotteet:  vaatteet, laukut, korut, aurinkolasit, hajuvedet, kosmetiikka
Henkilöstö:  3150
Omistaja:  Gado Srl., Luxemburg
Kotisivu:  dolcegabbana.com
Infobox OKVirheellinen NIMI-arvo: 
Dolce & Gabbana (D&G) on vuonna 1985 perustettu italialainen muotitalo, jonka perustivat Domenico Dolce ja Stefano Gabbana. Dolce & Gabbana on tullut tunnetuksi vaatteistaan, jotka ovat olleet erityisesti julkisuuden henkilöiden suosiossa, mutta muotitalon vaatteet ovat yleistyneet myös tavallisilla ihmisillä, niin jäljennöksinä kuin aitoinakin.
Domenico Dolce ja Stefano Gabbana suunnittelevat naisellisia ja jopa yliampuvan seksikkäitä asuja julkisuuden naisille. Madonna, Kylie Minogue ja Victoria Beckham kuuluvat kaksikon vakioasiakkaisiin.  Naistenvaatekokoelmaa seurasivat miestenvaatekokoelmat vuonna 1991 sekä parfyymit vuonna 1992. Alusvaatteita ja ranta-asuja on tehty vuodesta 1989 asti. Vuonna 1993 yhtiö toi markkinoille edullisemman D&G-malliston.
Domenico Dolce ja Stefano Gabbana myivät yrityksen luxemburgilaiselle holding-yhtiölle Gado Srl.:lle vuonna 2004. Heidät tuomittiin vuonna 2013 tähän yrityskauppaan liittyvästä veronkierrosta 20 kuukaudeksi vankeuteen ja maksamaan 10 miljoonaa euroa sakkoja.
Vuonna 2008 yrityksellä oli kiistaa Marimekon kanssa Unikko-kuosin käyttämisestä.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Jouluvanukas

Jouluvanukas, joka on koristeltu orjanlaakereilla (hollyilla).
Jouluvanukas on makea kuivattua hedelmää sisältävä vanukas, jota tarjoillaan perinteisesti osana jouluillallista Isossa-Britanniassa ja muissa maissa, joihin perinnettä on viety.
Historia

Jouluvanukas on saanut alkunsa keskiaikaisesta Englannista. Jouluvanukkaan yksinkertainen resepti monipuolistui 1500-luvulla, kun englantilaiset kauppiaat toivat mukanaan luumuja, herukoita ja rusinoita Intiasta, Etelä-Aasiasta ja Afrikasta. 1600-luvulla jouluvanukkaaseen lisättiin omenaa ja jouluvanukkaasta tehtiin kiinteä. Sokerin käyttö lisääntyi jouluvanukkaassa 1700-luvulla, koska Brittiläisen imperiumin siirtomaat Karibialla tuottivat runsaasti sokeria, mikä alensi raaka-aineen hintaa. Jouluvanukas muodostui perinteeksi Viktoriaanisen aikakauden Britanniassa, koska kirjailija Charles Dickens mainitsi jouluvanukkaan vuonna 1843 ilmestyneessä Joulukertomuksessa, joka saavutti laajan lukijakunnan.
Resepti

Varhaisissa resepteissä on käytetty kuivattuja hedelmiä, suetta, korppujauhoja, jauhoja, munia ja mausteita sekä nestettä, kuten maitoa tai väkevää viiniä. Myöhemmin resepteistä tuli entistä monimutkaisempia. Vuonna 1845 ruokakirjailija Eliza Acton kirjoitti ensimmäisen reseptin ruoalle, jota todella kutsuttiin nimellä "jouluvanukas". Ruokalaji tunnetaan joskus nimellä luumuvanukas (vaikka tämä voi viitata myös muunlaisiin keitettyihin vanukkaisiin, joissa on kuivattuja hedelmiä). Englannin kielessä sanalla "plum", joka nykyisin tarkoittaa luumua, on aiemmin kutsuttu rusinaa, eikä vanukas sisällä luumuja sanan nykyisessä merkityksessä. Plum-sanalla kutsuttiin yleisesti kaikkia kuivattuja tummia hedelmiä.
Kuningas Yrjö V:n pääkokki Henri Cédardin An Empire Christmas Pudding sisälsi herukoita, sulttaanirusinoita, kuivattuja rusinoita, omenaa, leivänmuruja, ihraa, kuivattuja hedelmäkuoria, jauhoa, sokeria, kananmunia, kanelia, neilikkaa, muskottipähkinää, mausteita, brandya, rommia ja olutta. Jouluvanukkaan raaka-aineet olivat Australiasta, Etelä-Afrikasta, Kanadasta, Britanniasta, Länsi-Intiasta, Irlannista, Ceylonista, Sansibarista, Intiasta, Salmisiirtokunnista, Kyprokselta ja Jamaikalta. Kuningashuoneen jouluvanukkaan tarkoituksena oli suosia Brittiläisen imperiumin siirtomaiden tuotteita.
Käännös suomeksi
Beer pong

Esimerkki beer pong -pöydän asettelusta
Beer pong on juomapeli, jossa pelaajat koettavat heittää pöytätennispalloja pelipöydän toiseen päähän ryhmiteltyihin kilpailevan joukkueen olutmukeihin. Yleensä pelissä on kaksi kahden pelaajan joukkuetta. Joukkueet ryhmittyvät pöydän vastakkaisiin päihin. Virallisia sääntöjä ei ole, joten pelitapa saattaa vaihdella seurueen koosta ja mieltymyksistä riippuen.
Kun pallo laskeutuu mukiin suoraan ilmasta, tulee puolustavan joukkueen juoda kyseinen muki tyhjäksi ja poistaa se pöydältä. Mikäli heitto menee mukiin pompun kautta, pitää vastustajien juoda ja poistaa kaksi mukia. Pomppivan pallon saa vastustaja kuitenkin yrittää torjua kädellään. Joukkue, joka ensimmäisenä menettää kaikki mukinsa, on hävinnyt pelin.
Mukit eivät ole yleensä kovin täynnä ja niissä voi olla muutakin juomista kuin olutta. Usein pöydällä on myös vesimukit, joissa pallot voidaan puhdistaa heittojen jälkeen.
Aiheesta muualla

Wikimedia Commonsissa on kuvia tai muita tiedostoja aiheesta .
Beer Pong (arkistoitu sivu) Shotti.fi
S&M (albumi)

| S&M Metallica |
| --- | --- | --- |

Livealbumin tiedot
 Äänitetty : 21.–22. huhtikuuta 1999, Berkeley Community Theatre, Berkeley, Kalifornia
 Julkaistu: 23. marraskuuta 1999
 Tuottaja(t): Bob Rock, James Hetfield, Lars Ulrich, Michael Kamen
 Tyylilaji: heavy metal
 Kesto: 133.01
 Levy-yhtiö: Elektra
Listasijoitukset
  Suomen virallinen lista: 2.
Metallica muut julkaisut
| Garage Inc. 1998 | S&M 1999 | St. Anger 2003 |
Singlet albumilta S&M
 ”Nothing Else Matters ’99” Julkaistu: 22. marraskuuta 1999  ”No Leaf Clover” Julkaistu: 20. maaliskuuta 2000
S & M (lyhenne sanoista Symphony & Metallica) on metalliyhtye Metallican ja Michael Kamenin johtaman San Franciscon sinfoniaorkesterin yhteistyöprojektin tuloksena syntynyt livealbumi, jossa Metallica esittää kappaleitaan San Franciscon sinfoniaorkesterin kanssa. S&M live-CD ja DVD on taltioitu Berkeley Community Theatressa keväällä 1999 ja julkaistiin 23. marraskuuta samana vuonna.
Albumi nousi Suomen virallisen listan toiselle sijalle. Se pysyi albumilistalla yhteensä 19 viikkoa.
Kappaleet

| CD 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | The Ecstasy of Gold | Ennio Morricone | 2.31 |  |  |  |  |  |  |
| 2. | The Call of Ktulu | James Hetfield, Lars Ulrich, Cliff Burton, Dave Mustaine | 9.34 |  |  |  |  |  |  |
| 3. | Master of Puppets | Hetfield, Ulrich, Burton, Kirk Hammett | 8.55 |  |  |  |  |  |  |
| 4. | Of Wolf and Man | Hetfield, Ulrich, Hammett | 4.19 |  |  |  |  |  |  |
| 5. | The Thing That Should Not Be | Hetfield, Ulrich, Hammett | 7.27 |  |  |  |  |  |  |
| 6. | Fuel | Hetfield, Ulrich, Hammett | 4.36 |  |  |  |  |  |  |
| 7. | The Memory Remains | Hetfield, Ulrich | 4.42 |  |  |  |  |  |  |
| 8. | No Leaf Clover (aiemmin julkaisematon)  | Hetfield, Ulrich | 5.43 |  |  |  |  |  |  |
| 9. | Hero of the Day | Hetfield, Ulrich, Hammett | 4.45 |  |  |  |  |  |  |
| 10. | Devil's Dance | Hetfield, Ulrich | 5.26 |  |  |  |  |  |  |
| 11. | Bleeding Me | Hetfield, Ulrich, Hammett | 9.02 |  |  |  |  |  |  |
|  |  |  | 67.00 |  |  |  |  |  |  |
| CD 2 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Nothing Else Matters | Hetfield, Ulrich | 6.47 |  |  |  |  |  |  |
| 2. | Until It Sleeps | Hetfield, Ulrich | 4.30 |  |  |  |  |  |  |
| 3. | For Whom the Bell Tolls | Hetfield, Ulrich, Burton | 4.52 |  |  |  |  |  |  |
| 4. | - Human (aiemmin julkaisematon)  | Hetfield, Ulrich | 4.20 |  |  |  |  |  |  |
| 5. | Wherever I May Roam | Hetfield, Ulrich | 7.02 |  |  |  |  |  |  |
| 6. | The Outlaw Torn | Hetfield, Ulrich | 9.59 |  |  |  |  |  |  |
| 7. | Sad But True | Hetfield, Ulrich | 5.46 |  |  |  |  |  |  |
| 8. | One | Hetfield, Ulrich | 7.53 |  |  |  |  |  |  |
| 9. | Enter Sandman | Hetfield, Ulrich, Hammett | 7.39 |  |  |  |  |  |  |
| 10. | Battery | Hetfield, Ulrich | 7.25 |  |  |  |  |  |  |
|  |  |  | 67.38 |  |  |  |  |  |  |
Kokoonpano

James Hetfield – rytmikitara, laulu
Jason Newsted – basso, taustalaulu
Lars Ulrich – rummut
Kirk Hammett – soolokitara
+
Michael Kamen ja San Franciscon sinfoniaorkesteri
Arvostelut

Allmusic:
Entertainment Weekly: B
Rolling Stone:
Soundi:
Aiheesta muualla

S&M (albumi) Discogsissa. (englanniksi)
Albumi S&M (albumi) Encyclopaedia Metallum -sivustolla (englanniksi)
| n k Metallica |
| --- | --- |
 Lars Ulrich  James Hetfield  Kirk Hammett  Robert Trujillo   Entiset jäsenet: Dave Mustaine  Ron McGovney  Cliff Burton  Jason Newsted 
Studioalbumit:  Kill ’Em All  Ride the Lightning  Master of Puppets  ...And Justice for All  Metallica  Load  ReLoad  Garage Inc.  St. Anger  Death Magnetic  Hardwired...to Self-Destruct  72 Seasons 
Livealbumit:  Live Shit: Binge & Purge  S&M  Orgullo, Pasión y Gloria: Tres Noches en la Ciudad de México  The Big 4 Live from Sofia, Bulgaria 
EP:t:  Garage Days Re-Revisited  Some Kind of Monster  Beyond Magnetic 
Videot:  Cliff ’em All  Cunning Stunts  The Videos: 1989–2004  Metallica: Some Kind of Monster  Quebec Magnetic 
Muuta:  diskografia  demot  kappaleet  konsertit Suomessa 
  Luokat
Homma

| Homma |
| --- | --- |

Verkkosivusto:  hommaforum.org
Kaupallinen:  ei
Tyyppi:  keskustelupalsta
Omistaja:  Homma ry
Kehittäjä:  Matias Turkkila
Avattu:  joulukuu 2008
Nykyinen tila:  aktiivinen
Homma tai Hommaforum on suomalainen maahanmuuttoon kriittisesti suhtautuvien keskustelupalsta, jota pitää toiminnassa Homma ry.
Historia

Sivuston perustivat joulukuussa 2008 maahanmuuttokriittisen poliitikon Jussi Halla-ahon Scripta-blogin vieraskirjan aktiivit. Yhteisö oli syntynyt vuonna 2005 perustetun vieraskirjan ympärille vuosien varrella. Kolmasosa perussuomalaisten eduskuntavaaleissa 2011 neljästäkymmenestä sisäänvalituista kansanedustajista olivat toimineet joko Suomen Sisussa tai Hommaforumilla.
Vuonna 2013 ilmestyneessä kirjassa Sosiaalisen median lyhyt historia kuvaillaan Hommaforumin saaneen kyseenalaista huomiota puheenvuoroilla, jotka rikkovat hyvän maun rajoja. Puolustajien mukaan palstalla keskustellaan pääasiassa asiallisesti, arvostelijoiden mielestä palstan tarkoitus on oikeuttaa rasismia ja levittää vihaa maahanmuuttajia kohtaan.
Heinäkuussa 2016 Hommaforum-keskustelupalsta joutui palvelunestohyökkäyksen kohteeksi lähes viikon ajan. Hommaforumin tukiyhdistys teki asiasta rikosilmoituksen.
Hommaforumia on pidetty yhtenä tekijänä perussuomalaisten hajoamiseen johtaneessa puoluekokouksessa kesäkuussa 2017. Hommaforumilla käytiin laajaa keskustelua Jussi Halla-ahon tukemisesta puheenjohtajavaaleissa.
Oikeusministeriön raportin mukaan syys- ja lokakuussa 2020 kirjoitetuista Hommaforumin viesteistä arviolta 8,7% oli vihapuhetta.
Homman keskustelupalstalla oli yli kolme miljoonaa viestiä ja 11 000 rekisteröitynyttä käyttäjää (maaliskuu 2021).
Toiminta

Vuoden 2009 europarlamenttivaalien aikoihin Hommaforumilla järjestettiin ehdokkaiden Kai Pöntinen (kok.), Sampo Terho (PS), Freddy van Wonterghem (PS), Anna Mikkola (vas.), Sari Essayah (KD) ja Jyrki Kasvi (vihr.) vaalitentit. Terho kiitti Euroopan parlamentin varajäseneksi pääsystä palstan käyttäjiä, ja Aamulehti arvioi Terhon tuen pohjan tulleen Hommaforumilta. Hommaforum on tentannut myös Jussi Halla-ahoa, Piraattipuolueen puheenjohtaja Pasi Palmulehtoa, vähemmistövaltuutettu Johanna Suurpäätä ja kansanedustaja Arto Satosta (kok.). Helsingin Sanomien Kuukausiliite haastatteli maahanmuutto- ja eurooppaministeri Astrid Thorsia alkuvuodesta 2010 kysymyksin, jotka Hommaforumin käyttäjiä oli pyydetty laatimaan.
Hommaforumilla syntyi vuoden 2009 aikana Muutos 2011 -niminen puolue, joka asetti ehdokkaita ensi kertaa eduskuntavaaleissa 2011. Palstalla muun muassa hiottiin sen puolueohjelma.
Yhteisön aktiivit ovat järjestäneet tapaamisia eri puolilla maata. Palstan käyttäjät myös keräävät maahanmuuttoon liittyviä uutisia ja kuvaavat videoita poliittisista tapahtumista. Hommaforumilaiset ovat myöntäneet yli 175 000 Yhdysvaltain dollarin edestä mikroluottoa kehitysmaiden yrittäjille internet-sivusto Kivan kautta.
Vuoden 2010 alussa Hommassa kerätyillä varoilla teetettiin Taloustutkimuksella suomalaisten maahanmuuttokantoja kartoittanut mielipidetutkimus.
Heinäkuussa 2010 Muutos 2011 -puolueen puheenjohtajan Juha Mäki-Ketelän ilmoitettua erostaan Hommaforum suljettiin noin 12 tunnin ajaksi keskustelun käytyä liian kiivaaksi ja henkilöönkäyväksi. 24. heinäkuuta 2011 foorumi suljettiin päiväksi Norjan joukkomurhien synnyttämän kiivaan keskustelun seurauksena.
Tammikuussa 2012 Hommaforumin presidenttiehdokastenttiin osallistuivat Timo Soini, Eva Biaudet, Sari Essayah, Paavo Väyrynen ja Pekka Haavisto.lähde?
Vuonna 2012 Hommaforumista tehtiin ilmoitus poliisille. Ilmoitus koski kommentteja, joissa käsiteltiin 15-vuotiaan tytön saamaa palkintoa rasisminvastaisesta kirjoittelusta. Palkinnon oli antanut Punaisen ristin piirijärjestö. Hommaforumilla uutinen käynnisti pilkallisen nimimerkkikirjoittelun, jossa tytön väitettiin olevan aivopesty ja hänen läheisiään kutsuttiin hyväksikäyttäjiksi. Asiaa vaadittiin tutkimaan törkeänä kunnianloukkauksena ja yleisen syyttäjän alaisena rikoksena, koska rikos on tapahtunut joukkotiedotusvälinettä käyttäen ja yleinen etu vaatii syytteen nostamista. Kyseessä on hänen mielestään alaikäiseen kohdistunut sananvapautta ja kunniaa loukkaava rikos. Tutkintapyynnöstä tehtyä uutista kommentoitiin palstalla muun muassa ammattiloukkaantujien tavoitteena sekä hyökkäyksenä palstaa vastaan.
Aiheesta muualla

Hommaforum
Hommaforum.orgin etusivu syyskuussa 2009.
PPI

PPI tai ppi voi tarkoittaa seuraavia:
Partito Popolare Italiano, Italian kansanpuolue (toimi 1994–2002)
Partito Popolare Italiano, Italian kansanpuolue (toimi 1919–1926)
pikselitiheyden (engl. Pixel per inch) yksikkö kuvatekniikassa
Plan Position Indicator, tutkan näyttölaite
PPI-lääke, Proton-Pump Inhibitor, protonipumppuun vaikuttavia lääkeaineita
Philips Phonografische Industrie, Philipsin äänilevyjen tuotanto-osasto
Port Pirien lentokentän IATA-koodi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PPI”, voi hakea sivunnimihaulla, laajalla sivunnimihaulla tai tekstihaulla.
Prahan alueellinen jako

Zlatá ulička u Daliborky -katu Hradčanyssä, Praha 1:n hallintopiirissä.
Tšekin pääkaupunki Praha on jaettu 10 piiriin (Obvod), 57 kaupunginosaan (Městská část), 22 hallintopiiriin (Správní obvod) ja 112:sta maarekisterialueeseen (Katastrální území). Ne ovat osittain päällekkäisiä, ja vastaavat eri palveluista. Ylin kaupunkihallinnon elin on Pääkaupunki Prahan maistraatti (Magistrát hlavního města Prahy).
Perustietoja

Jokaisella Prahan 57:llä itsehallinnollisella kaupunginosalla on omat kaupunginosavaltuustonsa. Kaupunginosat vastaavat usein erillaisten lupien antamisesta. Kiinteistärekisterialueita käytetään pääasiassa rakennusten ja maan rekisteröintiin.
Historia

Praha on historiassaan jaettu moniin erilaisiin kaupunginosiin. Se on myös kasvanut, kun kaupungin muurin ulkopuolisia lähialueita on liitetty osaksi sitä. Moderni Praha sai alkunsa kun Vanhakaupunki, Uusikaupunki, Malá Strana sekä Hradčany yhdistyivät vuonna 1784.
Tšekkoslovakian itsenäistyttyä kaupunginosat kirjoitettiin roomalaisilla numeroilla. Nämä ovat yhä näkyvissä joissain katukylteissä, kuten Na Kampě -kadulla, joka tuolloin kuului Praha III:n kaupunginosaan, mutta nykyään Praha 1:een.
Kommunistinen vuonna 1949 aloittamat uudistukset jättivät tahallaan huomiotta Prahan historialliset hallintorajat. Vuonna 1960 otettiin käyttöön nykyinen kymmenen piirin järjerjestelmä.
Leimasin

Leimasin
Leimasin on väline, jolla voidaan lyödä leima asiakirjaan tai paperiin. Leimasin on yleensä valmistettu kumista, johon haluttu kuvio on kaiverrettu. Leimasimet ovat tyypillisesti musteleimasimia ja niillä voidaan tehdä esimerkiksi jokin logo tai tekstiä. Päivämääräleimasimet on tarkoitettu kulloisenkin päivämäärän liittämiseen asiakirjaan.
Leimasimia voidaan valmistaa myös valottamalla mikrohuokoisa leimasinlaatta salamavaloa käyttäen. Kun mustekasetti asetetaan valotetun leimasinlaatan taakse, pääsee muste kulkemaan vain valotettujen kohtien läpi leimasinlaatassa. Näin valmistetun leimasimen tarkkuus voi olla 600 dpi.
Aiheesta muualla

Kuvia tai muita tiedostoja aiheesta Leimasin Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rubber Stamp
Käännös suomeksi
Cummins

| Cummins Inc>  |
| --- | --- |
Yritysmuoto:  julkinen osakeyhtiö
Osake:  NYSE: CMI
ISIN:  US2310211063
Perustettu:  1919
Toimitusjohtaja:  Tom Linebarger
Kotipaikka:  Columbus, Indiana, Yhdysvallat
Tuotteet:  moottorit, suodatustuotteet, generaattorit, turboahtimet
Nettotulos:  994 milj. USD (2017)
Henkilöstö:  ~58 600 (2017)
Kotisivu:  www.cummins.com
Infobox OKVirheellinen NIMI-arvo: 
Cumminsin valmistama dieselmoottori
Cummins Inc. on yhdysvaltalainen dieselmoottoreita valmistava yritys, jonka valikoimiin kuuluu muun muassa teollisuus- (työkoneet, rekat ym.), maatalous-, kaivos- ja louhos- sekä merimoottoreita. Cummins on listattu New Yorkin pörssiin. Yrityksen kotipaikka on Columbus Indianan osavaltiossa. Yrityksen liikevaihto oli 13,2 miljardia Yhdysvaltain dollaria vuonna 2010. Työntekijöitä on noin 40 000, joista 17 000 Yhdysvalloissa.
Suomessa Cumminsin dieselmoottoreita myy ja markkinoi Machinery Oy, joka on ollut Cumminsin valtuutettu maahantuoja jo vuodesta 1964 saakka. Varavoimageneraattoreiden osalta Cumminsin maahantuojana on toiminut kW-set Oy vuodesta 2007 lähtien.
Cummins oli vuonna 2012 maailman 20. suurin autoteollisuuden osatoimittajayritys.
Päästöhuijaus

Tammikuussa 2024 uutisoitiin, että yhtiölle on määrätty lähes kahden miljardin dollarin sakot. Syynä on Cumminsin moottoreihin asennettu ohjelmisto, joka salli auton päästä läpi päästötestistä vaikka sen päästöt normaalikäytössä ovat suuremmat. Huijausohjelmisto on asennettu yli 630 000 avolava-autossa, jotka ovat Ram 2500 ja Ram 3500 -malleja ja valmistettu vuosina 2013-2019. Lakikanteen nosti Yhdysvaltain oikeusministeriö, jonka mukaan se on löytänyt vastaavan ohjelmiston koskevan myös 330 000 kappaletta ajoneuvoja, jotka on valmistettu vuosina 2019-2023. Cumminsin on kutsuttava takaisin ja korjattava ajoneuvot, pidennettävä takuuta, rahoitettava ja kehitettävä keinoja typen oksidien vähentämiseen moottorien päästöistä sekä otettava käyttöön menetelmät, jotka estävät huijaamisen tulevaisuudessa.
Aiheesta muualla

Wikimedia Commonsissa on kuvia tai muita tiedostoja aiheesta .
JaMarcus Russell

| JaMarcus Russell |
| --- | --- |
 JaMarcus Russell vuonna 2008.
Henkilötiedot
Syntynyt: 9. lokakuuta 1985 (ikä 39) Mobile, Alabama, Yhdysvallat
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  132 kg
Pelipaikka:  pelinrakentaja
Seura
Seura:  vapaa pelaaja
Sarja:  NFL
Pelaajaura
Aik. seurat:  Oakland Raiders (2007–2009)
NFL-varaus:  1, 2007 Oakland Raiders
Pääsarjaura:  2007–2009
JaMarcus Russell (s. 9. lokakuuta 1985 Mobile, Alabama) on yhdysvaltalainen amerikkalaisen jalkapallon ammattilaispelaaja, jonka pelipaikka on pelinrakentaja. Russellin varasi NFL:ään vuoden 2007 NFL:n varaustilaisuuden ensimmäisellä varauksella Oakland Raiders. Ennen ammattilaiskentille siirtymistään hän pelasi yliopistojalkapalloa Louisianan osavaltionyliopiston joukkueessa.
Russell edusti Raidersia kolme kautta, kaudesta 2007 kauteen 2009. Hänellä oli seuran kanssa kuusivuotinen tulokassopimus, joka solmittiin syyskuussa 2007, mutta seura irtisanoi hänet toukokuussa 2010 hankittuaan uudeksi pelinrakentajakseen Jason Campbellin Washington Redskinsistä. Russellin palkka oli tuolloin koko sopimuskaudelta noin 61 miljoonaa dollaria (noin 51 miljoonaa euroa).
Irtisanomisensa jälkeen Russell ei saanut tarjousta yhdeltäkään seuralta, ja häntä pidetäänkin yhtenä epäonnistuneimmista varauksista NFL:n historiassa.
Nuoruus

Russell kävi koulua Lillie B. Williamson High Schoolissa Mobilessa Alabaman osavaltiossa. Hän aloitti amerikkalaisen jalkapallon ja pelasi koko neljän high school -vuoden ajan päävalmentaja Bobby Parrishin valmennuksessa. Russell pelasi tilastollisesti parhaan kautensa viimeisenä opiskeluvuonnaan. Hän onnistui 219/372 heittoyrityksessä, jotka tuottivat yhteensä 3 332 heittojaardia ja 22 maaliin johtanutta heittoa. Lisäksi hän eteni juoksemalla 400 jaardia ja teki viisi juoksumaalia.
Amerikkalaisen jalkapallon lisäksi Russell pelasi opiskeluaikanaan myös koripalloa ja heitti keihästä. Hän esiintyi opiskeluaikoinaan myös ESPN-televisiokanavan Outside the Lines -ohjelman high school -urheilua käsitelleessä jaksossa.
Collegeura

Helmikuussa 2003 Russell kirjattiin Louisianan osavaltionyliopiston listoille. Hän pelasi yliopiston joukkueessa, LSU Tigersissa aloittavana pelinrakentajana. Russellin ensimmäisellä kaudella Tigers teki runkosarjan kaikkien aikojen parhaan tuloksen, 10 voittoa ja 1 tappio. Tigers pääsi näin ollen mukaan SEC-konferenssin mestaruusotteluun Georgian yliopistoa vastaan. Russell kuitenkin loukkasi ottelussa olkapäänsä ja Tigers hävisi.
Mestaruusottelun jälkeisessä Peach Bowlissa Miamin yliopistoa vastaan varamies Matt Flynn tuurasi Russellia, ja Tigers voitti ottelun lukemin 40–3.